Lista likova serije Criminal Minds
<s>Ovo je spisak likova serije Criminal Minds koja se emituje od 22. septembra 2005. godine na kanalu CBS.</s><s>Trenutno ima dvanaest sezona i 277 epizoda.</s>

<s>Glavni likovi</s>

<s>Trenutni</s>

<s>David Rossi</s>

<s>David Rossi (tumači ga Joe Mantegna) je vrlo iskusan profiler koji je nekad radio s Hotchnerom na samom početku rada JAP-a, da bi kasnije otišao u prijevremenu penziju zbog pisanja knjiga i držanja predavanja o analizi kriminalaca, sve dok se dobrovoljno nije vratio u JAP nakon Gideonovog odlaska.</s><s>Ispostavilo se da je imao lični razlog za povratak, a to je zaključivanje jednog starog neriješenog slučaja, u čemu mu je krišom pomogla i Garcia.</s>

<s>Spencer Reid</s>

<s>Dr. Spencer Reid (tumači ga Matthew Gray Gubler) je najmlađi član JAP-a.</s><s>On je genije koji je s 12 godina završio srednju školu u Las Vegasu i ima doktorate iz matematike, hemije i inženjerstva, te diplome iz psihologije i sociologije, a radi i na diplomi iz filozofije.</s><s>Otkriveno je da mu je IQ 187 (veći čak i od Einsteinovog) i da ima fotografsko pamćenje.</s><s>Obično ga predstavljaju kao dr. Reid, za razliku od predstavljanja ostalih članova JAP-a (nadzorni specijalni agent).</s><s>Kao što je Hotchner objasnio u pilot-epizodi, svrha toga je da ljudi Reida prime s poštovanjem i da se izbjegnu predrasude zbog njegovih godina.</s><s>On je kum JJ-inom sinu Henryju.</s>

<s>U 3. sezoni bio je otet i drogiran dilaudidom, pomiješanim s još nekim neimenovanim halucinogenom (epizoda "Otkrića (2. deo)"), a zločinac je imao poremećaj višestruke ličnosti: nasumično bi preuzimao ličnosti svog zlostavljačkog oca, arhanđela Rafaela ili svoju vlastitu.</s><s>Kao posljedica toga, Reid postaje ovisan o dilaudidu, ali se kasnije uspio izliječiti nakon pohađanja sastanaka grupa za pomoć ovisnicima specijalno namijenjenih predstavnicima zakona.</s><s>U 4. sezoni počinje dovoditi u pitanje neke stvari koje mu je majka rekla o njegovom djetinjstvu i otkriva da ih je njegov otac napustio nakon što mu je majka doživjela slom živaca na mjestu zločina, s kojim je i ona imala određenu povezanost.</s><s>Ona inače pati od paranoidne shizofrenije.</s>

<s>Tokom 12. sezone (epizoda "Spencer") biva optužen za ubistvo koje nije počinio i poslat u zatvor.</s><s>Tek u predposlednjoj epizodi sezone ("Crveno svetlo (1. deo)") ekipa JAP-a uspeva da dokaže Reidovu nevinost i da ga izbavi iz zatvora.</s><s>Kasnije, osoba koja mu je smestila ubistvo mu otima majku, a JAP uspeva da je spasi.</s>

<s>Matthew Gray Gubler je trenutno jedini član glavne postave koji je tu od početka serije.</s>

<s>Jennifer Jareau</s>

<s>Jennifer "JJ" Jareau (tumači je A. J. Cook) je veza s medijima i lokalnim policijama.</s><s>U vezi je s Williamom LaMontagneom ml., detektivom u policiji New Orleansa.</s><s>Njih dvoje su dobili i sina kojem su dali ime Henry.</s><s>Nakon 2. epizode 6. sezone napušta glavnu postavu jer je produkcijsko društvo odlučilo da ne obnovi ugovor s A. J. Cook.</s><s>U tim epizodama se pojavila kako bi se zaokružila njena sudbina.</s><s>U 2. epizodi 6. sezone JJ je prisiljena da prihvati unapređenje na novi posao u Pentagonu protiv svoje volje što je uzrok njenog odlaska iz JAP-a.</s>

<s>U 7. sezoni se vraća u redovnu postavu serije, nakon što je 2011. godine potpisala novi dvogodišnji ugovor.</s>

<s>JJ i Will na početku 11. sezone dobijaju i drugog sina, Michaela.</s>

<s>Izvori</s>

<s>Likovi
Criminal Minds</s>

